 ڪراچي ( ويب ڊيسڪ ) دنيا جي مشهور ترين سماجي رابطن واري ويب سائيٽ فيسبڪ ان جي ماتحت فوٽو شيئرنگ ايپ انسٽاگرام ۽ ميسيجنگ ايپ واٽس ايپ جي سروس دنيا جي مختلف ملڪن ۾ اچتو بند ٿي وئي آهي جنهن جي نتيجي ۾ واهپيدار پوسٽ اپلوڊ ڪرڻ ۾ ڏکيائين کي منهن ڏئي رهيا آهن. فيسبڪ، انسٽاگرام ۽ واٽس ايپ جي سروس ٽيڪنيڪل مسئلن سبب سڄي دنيا ۾ متاثر ٿي وئي آهي جنهنڪري واهپيدار سخت پريشاني کي منهن ڏئي رهيا آهن.  واهپيدارن پاران فيسبڪ ڪا تصوير يا ويڊيو شيئر ڪرڻ جي وقت سروس ۾ ايرر اچي رهيو آهي، ۽ واهپيدار کي پيغام ملي رهيو آهي ته اوهان هن وقت تصوير يا ويڊيو شيئر نٿا ڪري سگهو. ڪروڙين واهپيدارن فيسبڪ ۽ ٻي سروس متاثر هئڻ بابت سماجي رابطن واري ويب سائيٽ ٽوئيٽر تي رپورٽ ڪري رهيا آهن. فيسبڪ، انسٽاگرام ۽ واٽس ايپ جي سروس آمريڪا، يورپ ۽ ايشيا جي اڪثر ملڪن ۾ متاثر ٿي آهي. 
 